VIDEO EXCLUSIV "Pisica e în formă?" Ce a spus Bogdan Lobonț înainte de meciul legendelor Liverpool - Ajax
Legendele lui Liverpool și ale lui Ajax se vor duela într-un meci pe Anfield, iar Bogdan Lobonț (46 de ani) va fi printre protagoniști.
Antrenorul cu portarii de la Rapid se află în lotul lui Ajax, iar giuleștenii au făcut anunțul pe rețelele sociale.
Bogdan Lobonț va juca în meciul legendelor Liverpool - Ajax
Lobonț va apăra poarta "Lăncierilor" în partida programată sâmbătă, de la ora 17:00, din care nu vor lipsi fotbaliști precum Rafael van der Vaart, Fernando Torres, Steven Gerrard, Edgar Davids, Ronald de Boer sau Djibril Cisse.
În exclusivitate pentru PRO TV, Lobonț a vorbit despre meciul de pe Anfield. Chiar dacă a ajuns la vârsta de 46 de ani, "Pisica" anunță că se află într-o formă de zile mari și este decis să nu le dea nicio șansă de gol "Cormoranilor".
"După 24 de ani, de la Rapid mă întorc la Ajax. Din bară în bară sar (n.r. Reporter: E Pisica în formă?), sunt într-o formă extraordinară", a spus Bogdan Lobonț pentru PRO TV.
Bogdan Lobonț a fost portarul lui Ajax în perioada 2000-2006, iar, în 2004, Bogdan "Pisica" a devenit campion alături de gruparea din Amsterdam.
Urmăriți SPORT.RO și pe Google News